الفندق: فندق درنف مكة
 التقييم: "“الفندق غير معروف من سواق التكاسي”. أخذنا أنا و زوجتي تاكسي من مطار جده، و أعطينا سائق التاكسي العنوان الي حصلناه من بوكنج دوت كوم بس قالنا أن العنوان مش واضح. إتصلنا بالفندق بس محد رد و بعدين إضتر السائق يتصل بصاحب له بمكه عشان يوصفله مكان الفندق. لما وصلنا غرفتنا ما كانت جاهزه و طلب منا موظف الإستقبال إن نستريح لين ما يتم تنظيف الغرفه. جعدنا ننتظر و إحنا محرمين و مستعجلين نبي نروح الحرم. بعدين إستلمنا الغرفه و المفاجئه إنا وجدناها مش منظفه أصلاً .  نزلنا الإستقبال  من ثاني  و إنتظرنا من جديد . بس ها المره الموظف حس و قال تبو غرفه ثانيه بأربعه أسره هذا الي موجود لأنه التنظيف بياخذ وقت.إضترينا ناخذ الغرفه أبو أربع أسره لإنا مستعجلين. الغرفه صغيره جدا وعاد تصوروا كيف يكون شكلها بأربعه أسره. ما فيه مكان حتى تمشي. الفندق موجود في منطقه إسمها بطحاء قريش و هيه نسبيه بعيده عن الحرم بس الفندق يوفر باصات شتر توصلك مواقف الحرم بس صعب ترجعك لذلك تضتر تأخد تاكسي مبالغ بسعره عشان مشوار بسيط. الفندق جديد و البوفيه وايد حلو و متنوع و بالمجان و مفتوح لين وقت السحور. "